《叔平山居》
明代·彭年

一曲溪山似辋川，天开幽境与栖禅。
堤分柳浪烟中远，峰矗芙蓉水上妍。
不断香风吹宝殿，有时花雨坠珠筵。
还怜假榻清秋夜，数尽渔灯废客眠。

作者简介：（1505—1567）苏州府长洲人，字孔嘉，号隆池山樵。好学工书，有文名。与文徵明友善。家贫嗜酒，然除文字交外，不受升粟之馈，卒以贫困终。有《隆池山樵集》。